Well mer s letschd Joor e bitz digg yne sin, hämer im  2006  wiider e Nullrunde gmacht. Schliesslig hämer bi de Grufti immer non e baar näddi Costym. Do loonts sich scho no, in dr Scharadekischde z grabe. Also hämer halt unseri Häxe fiiregholt.  Nadyrlig hämer au das Joor wiider mit e baar Pfyffergrubbe derfe laufe. Do sin noonem Morgestraich d Znynibigger mit ys zem Zmorge gloffe. Zoobe hets e gmainsami Tour mit de Biirewaiche und de Duschuurli gä. Denn am Zyschdig e diggi Runde mit de Vorstadtgässler. Am Mittwuch Zmidaag isch wiider Konzärt gsi mit em IRS und Zoobe sin denn die Abverheyte wiider bynys gsi, faschd bis zem Ändstraich.